Tips om litteraturhenvisninger ved oppgave-skriving:
(LIH, 3.03.2004.)

I litteraturlisten bakerst føres de arbeidene man henviser til, opp på følgende måte:

Selvstendig bok:

Forf.'s etternavn, forf.'s fornavn (eller initialer), tittel (understreket eller i kursiv), [eventuelt utgave-nr.],utgiversted, år. [eventuelt sidetall].



Eks.:



Bagge, Sv., Europa tar form, år 300 til 1350, 2. utg., Oslo 2004.

Artikkel i tidsskrift:

Forf.'s etternavn, forf.'s fornavn (eller initialer), artikkelens tittel i anførselstegn, tidsskrift-tittel (understreket eller i kursiv), nr. på årgang (bind/volume) og nr. (eventuelt hefte), utgivelsesår, sidetall.



Eks.:



Bagge, Sv., "Mellom kildekritikk og historisk antropologi. Olav den Hellige, aristokratiet og rikssamlingen", Historisk tidsskrift bd. 81, 2003, s. 173-212.

Artikkel i samleverk, antologi:

Forf.'s etternavn, forf.'s fornavn (eller initialer), artikkelens tittel i anførselstegn, [i] redaktørens eller utgiverens navn, etterfulgt av "red." i parentes, samleverkets/antologiens tittel (understreket eller i kursiv), utgiversted, utgivelsesår (eventuelt: sidetall).



Eks.:



Imsen, St. & Vogler, G.: "Communal Autonomy amd Peasant Resistance in Northern and Central Europe",  i P. Blickle (red.): Resistance, Representation and Community, Oxford 1997, s. 5-43.

- - - - - - - - - - - - - - - - - - - - - - - - -

I selve den fortløpende teksten kan man enten bruke referanser med forfatter-etternavn, årstall og event. sidehenvisning, innskutt med parentes i selve teksten, Altså slik f.eks.: 



(Bagge 2004)  eller  (Bagge 2003:186)

eller fotnoter. I siste tilfelle er det vanlig å gjengi navn og tittel på publikasjonen detaljert i første note, der arbeidet nevnes, og så mer forkortet ved seinere henvisninger. 

Eks.: 

1) Bagge, Sv., "Mellom kildekritikk og historisk antropologi. Olav den Hellige, aristokratiet og rikssamlingen", Historisk tidsskrift bd. 81, 2003, s. 186.





2) Bagge 2003: 194.

